Številka: 1102-7/2020/7

Datum: 2. 3. 2021

Minister za delo, družino, socialne zadeve in enake možnosti na podlagi tretjega odstavka 36. člena Zakona o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT, 55/17, 75/19, 11/20 – odl. US in 189/20– ZFRO) izdaja naslednji

**SKLEP**

Minister za delo, družino, socialne zadeve in enake možnosti sprejme Načrt za izvajanje ukrepov aktivne politike zaposlovanja za leti 2021 in 2022.

Ta sklep se objavi na spletni strani Ministrstva za delo, družino, socialne zadeve in enake možnosti.

Obrazložitev:

Zakon o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT, 55/17, 75/19, 11/20 – odl. US in [189/20](http://www.uradni-list.si/1/objava.jsp?sop=2020-01-3287) – ZFRO; v nadaljnjem besedilu: ZUTD) v prvem odstavku 36. člena določa, da so podlage za izvajanje ukrepov aktivne politike zaposlovanja (v nadaljnjem besedilu: APZ) smernice za izvajanje ukrepov APZ, načrt za izvajanje ukrepov APZ in katalog ukrepov APZ. Navedeni člen v tretjem odstavku določa, da je načrt za izvajanje ukrepov APZ izvedbeni dokument, pripravljen na podlagi smernic za izvajanje ukrepov APZ za proračunsko obdobje, ki ga po seznanitvi socialnih partnerjev, ki lahko na njegovo vsebino podajo mnenje, sprejme minister, pristojen za delo.

Smernice za izvajanje ukrepov APZ za obdobje 2021−2025 je Vlada Republike Slovenije, po predhodnem posvetovanju z ostalimi socialnimi partnerji, sprejela na svoji 47. redni seji dne 7. 1. 2021.

V Načrtu za izvajanje ukrepov APZ za leti 2021-2022 so podrobneje kot smernicah za izvajanje ukrepov APZ opredeljeni:

-        namen in cilji izvajanja ukrepov APZ v proračunskem obdobju,

-        obseg in viri sredstev v skladu s proračunom RS,

-        prednostne ciljne skupine za vključevanje v ukrepe APZ,

-        izvajalci ukrepov APZ in

-        način spremljanja in vrednotenja ukrepov APZ.

Ekonomsko – socialni svet se je na svoji 336. seji dne 19. 2. 2021 seznanil z Načrtom za izvajanje ukrepov APZ za leti 2021 in 2022 ter pozval Ministrstvo za delo, družino, socialne zadeve in enake možnosti (v nadaljnjem besedilu: MDDSZ) k aktivnemu vključevanju socialnih partnerjev pri pripravi Načrta za izvajanje ukrepov APZ. Predstavniki delodajalcev in delojemalcev so poleg tega MDDSZ pozvali, naj osnutek Načrta za izvajanje APZ za leti 2021 in 2022 dopolni s predlogi iz razprave.

Na podlagi navedenega in v skladu s tretjim odstavkom 36. člena ZUTD minister, pristojen za delo, sprejme Načrt za izvajanje ukrepov APZ za leti 2021 in 2022, ki se objavi na spletni strani Ministrstva za delo, družino, socialne zadeve in enake možnosti.

Janez CIGLER KRALJ

MINISTER

Priloga:

* Načrt za izvajanje ukrepov aktivne politike zaposlovanja za leti 2021 in 2022.